cyanic-selkie/wikianc huggingface dataset:
தாழக்குடி வண்டிமலைச்சியம்மன் கோயில்
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிங்கெலைட்டு
சிங்கெலைட்டு (Zinkenite) என்பது Pb9Sb22S42 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். கருஞ்சிவப்பு கலந்த சாம்பல் நிறத்தில் காணப்படும் இக்கனிமம் சல்போவுப்பு கனிமம் என்று வகைப்படுத்தப்படுகிறது. ஈயம் ஆண்டிமனி சல்பைடு போன்ற ஆகியவற்றால் சிங்கெலைட்டு ஆக்கப்பட்டுள்ளது. மேலும், இது ஊசிபோன்ற வடிவ படிகங்களாகத் தோன்றுகிறது.
1826 ஆம் ஆண்டில் கிழக்கு செருமனியின் சாக்சோனி மாநிலத்திலுள்ள ஆர்சு மலைகளில் சிங்கெலைட்டு முதன்முதலில் கண்டறியப்பட்டது. செருமானிய கனிமவியலாளர் மற்றும் சுரங்க நிலவியலாளரான யோகான் காரல் லுட்விக் சிங்கென் நினைவாக கனிமத்திற்கு சிங்கெலைட்டு என்று பெயரிடப்பட்டது.
மேற்கோள்கள்
பகுப்பு:ஈயக் கனிமங்கள் பகுப்பு:ஆண்டிமனி கனிமங்கள் பகுப்பு:சல்போவுப்புக் கனிமங்கள் பகுப்பு:அறுகோணவமைப்புக் கனிமங்கள்
விஜயாதித்தன்
விஜயாதித்தன் (Vijayaditya ஆட்சிக்காலம் 696-733 ) என்பவன் ஒரு சாளுக்கிய மன்னனாவான். தனது தந்தையான வினையாதித்தனைத் தொடர்ந்து சாளுக்கிய அரியணையில் அமர்ந்தான். இவனது நீண்ட ஆட்சிக்காலத்தில் நாட்டில் நிலவிய பொது அமைதி மற்றும் வளமை குறிப்பிடத்தக்கது. விஜயாதித்தனும் தன் முன்னோர்போல பல கோயில்களைக் கட்டினான். இவன் பல்லவர் மற்றும் ஐந்தாம் பரமேசுவரவர்மன் ஆகியோரிடம் போர்புரிந்தான். சாளுக்கியரின் மேலாட்சிக்கு எதிராக போராடிய அளுப்பர்களை தோற்கடித்தான். மங்களூரில் பாண்டியர் படையெடுப்பை முறியடித்தான்.இவனுக்குப்பின் இவனது மகன் இரண்டாம் விக்ரமாதித்யன் 733இல் ஆட்சிக்குவந்தான்.
மேற்கோள்
பகுப்பு:சாளுக்கியர் பகுப்பு:696 பிறப்புகள் பகுப்பு:733 இறப்புகள் பகுப்பு:இந்திய அரசர்கள்
திருமஞ்சனம்
விளக்கம்
திருமஞ்சனம் எனும் சொல்லிற்கு மூலவரான திருமாலின் திருமேனிக்கு நறுமண எண்ணெய் பூசுவதாகும். மெய்யஞ்சனம்  என்றால் உடம்புக்கு எண்ணெய் பூசுவது. திரு மெய் அஞ்சனம்   எனில் திருமாலின் திருமேனிக்கு எண்ணெய் பூசுவது. திரு மெய் அஞ்சனம் என்ற சொல்  மருவி திருமஞ்சனம் ஆயிற்று.
வெளி இணைப்புகள்
பகுப்பு:வைணவ சமயம்
மேகாலயா ஐக்கிய ஜனநாயகக் கட்சி
மேகாலயா ஐக்கிய ஜனநாயகக் கட்சி (United Democratic Party), 1997ல் நிறுவப்பட்ட மேகாலயாவின் மாநிலக் கட்சி ஆகும். தற்போது இக்கட்சியின் தலைவர் மெத்பா லிங்டோ மற்றும் பொதுச்செயலாளர் எச். ஏ. டி. சவியான் ஆவார். இக்கட்சியின் சின்னம் கொட்டு மேளம் ஆகும். இக்கட்சியின் கொடியில் செங்குத்தாக இடதுபுறத்தில் சிவப்பு நிறம், வலதுபுறத்தில் கிளிப்பச்சை நிறமும்; நடுவில் வெள்ளை நிறமும் கொண்டது. தற்போது இக்கட்சி வடகிழக்கு ஜனநாயகக் கூட்டணியில் உள்ளது.
பியேத்துவ மகாவீரர்
பியேத்துவ மகாவீரர் (Bijethua Mahavir) இந்தியாவின் உத்தரப் பிரதேசத்தில் உள்ள சுல்தான்பூர் மாவட்டத்தில் அமைந்துள்ள ஒரு கோயிலாகும். வழிபாட்டிற்கு பிரபலமான இந்த இடத்திற்கு அனுமானுக்கு அஞ்சலி செலுத்த செவ்வாய் மற்றும் சனிக்கிழமைகளில் ஏராளமானோர் இங்கு வருகை தருகின்றனர்.
மேகாலயா ஐக்கிய ஜனநாயகக் கட்சி
மேற்கோள்கள்
பகுப்பு:மேகாலயாவில் அரசியல் பகுப்பு:இந்திய அரசியல் கட்சிகள் பகுப்பு:மேகாலயா அரசியல் கட்சிகள்
பியேத்துவ மகாவீரர்
இராமாயணத்தில் இக்கோயில் குறிப்பிடப்பட்டுள்ளது; போரின் போது மயக்கத்தில் இருந்த இலட்சுமணனுக்கு அனுமன் சஞ்சீவனியைக் கொண்டுவரச் சென்றபோது, இமயமலையில் அனுமன் காலநேமியை வென்று ஓய்வெடுத்ததாக இராமாயணம் கூறுகிறது.
பியேத்துவ மகாவீரர் மற்ற கோவில்களைக் காட்டிலும் அதிக மணிகளைக் கொண்ட கோயிலாக அறியப்படுகிறது.
மேற்கோள்கள்
பகுப்பு:ஆஞ்சநேயர் கோயில்கள் பகுப்பு:உத்தரப் பிரதேச இந்துக் கோயில்கள்
பிசாசு (சிற்றிதழ்)
பிசாசு இந்தியா, திருச்சியிலிருந்து 1972ம் ஆண்டில் மாதமிரு முறை வெளிவந்த ஒரு இதழாகும்.
உள்ளடக்கம்
இவ்விதழ் சிறுகதைகள், கவிதைகள், கட்டுரைகள், ஆய்வுக் கட்டுரைகள், துணுக்குகள், கேள்வி பதில் ஆகிய விடயங்களை உள்ளடக்கியிருந்தது.
பகுப்பு:இந்தியத் தமிழ் இதழ்கள்
நகர வேட்டை
நகர வேட்டை என்பது சிங்கப்பூரில் 2009 ம் ஆண்டு வெளிவந்த ஒரு தமிழ் ராப் இசைத்தட்டு ஆகும். நகர கவி என்று கூறி ராப், பாப் இசை வடிவங்களில் பாடல்கள் அமைந்துள்ளன. பாடல்களை சபீர், தினேசு கனகரத்தினம் ஆகியோர் எழுதியுள்ளனர். இசையை சபீர் அமைத்துள்ளார்.
ராஜா ராணி ஆட்டம்
ராஜாராணி ஆட்டம் என்பது கரகாட்டத்தின் துணை ஆட்டமாக இது நிகழ்கிறது. ராஜாவும், ராணியுமாக கலைஞர்கள் நடிக்கும் நிகழ்ச்சியாதலால், இதனை ராஜா ராணி ஆட்டம் என்பர். பொழுது போக்கு சார்ந்த இந்நிகழ்ச்சியானது, தஞ்சை மாவட்டப் பகுதியிலேயே நிகழ்ந்தது. ராஜாவும் ராணியும் சந்தித்து வழக்காடுவது, பின்னர் திருமணம் செய்து கொள்வது ஆகிய நிகழ்ச்சிகள், பாட்டும் உரையாடலுமாக, இக்கலை நடக்கும். இக்கலையை, இன்று நடைமுறையில் நிகழ்த்துவது மிக அரிதாகவே உள்ளது.
தென் தமிழகத்தின் சில பகுதிகளில் ராஜா ராணி ஆட்டம் நடத்தப்படுகிறது. அங்கு நடக்கும் இந்த ஆட்டத்தில் ஆண்களே பெண் வேடமிட்டு ஆடுகின்றனர். இதற்காக இந்த ஆண்கள் நீண்ட கேசம் வளர்க்கின்றனர். மேலும் சாதி ஒடுக்குமுறையால் மோசமாக பாதிக்கப்பட்ட கலைஞர்களாகவும் இவர்கள் உள்ளனர்.
மேற்கோள்கள்
பகுப்பு:தமிழர் நாட்டுப்புறவியல் பகுப்பு:தமிழர் ஆடற்கலைகள் பகுப்பு:வழக்கில் இல்லா தமிழர் கலைகள்‎
அச்சன்கோவில்
அச்சன்கோவில் என்னும் ஊர், கேரளத்தின் கொல்லம் மாவட்டத்தில் பத்தனாபுரம் வட்டத்தில் உள்ளது. இது புனலூர் நகரத்தில் இருந்து 80 கி.மீ. வடகிழக்கில், மேற்குத் தொடர்ச்சி மலைத்தொடர் மையத்தில் அமைந்துள்ளது. இங்குள்ள அய்யப்பன் கோயில் புகழ் மிக்க கோயிலாகும். இங்கு ரப்பர் தோட்டங்கள் உள்ளன. இந்த ஊரின் நடுவில் பள்ளிவாசல் என்ற ஆறு பாய்கிறது.
மலம்பண்டாரம் எனப்படும் பழங்குடியினர் வாழும் இடம். இது தென்மலை ஊராட்சிக்கு உட்பட்டது.
கோயில்
இங்குள்ள அய்யப்பன் கோயிலைப் பரசுராமர் நிறுவியதாகக் கருதுகின்றனர். ஆன்மீகத் தலம் என்பதால், மலையாளிகளைக் காட்டிலும் தமிழகத்துப் பக்தர்களே அதிகம் வருகின்றனர். தனு மாதத்தில் மண்டல பூஜையும், மகர மாதத்தில் ரேவதி பூஜையும் செய்கின்றனர். மண்டல பூஜையின் போது தேரோட்டமும், ரேவதி பூஜையில் புஷ்பாபிஷேகமும் முக்கியமான சடங்குகள். வண்ணமயமான ஆடையும் ஆபரணங்களும் அணிந்து, வாளைக் கையிலேந்திய அய்யப்பனின் சிலை காண்பிக்கப்படும்.
சான்றுகள்
பகுப்பு:கொல்லம் மாவட்டத்தில் உள்ள ஊர்களும் நகரங்களும்
வடக்குநெமிலி ஊராட்சி
வடக்குநெமிலி ஊராட்சி (Vadakkunemily Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள திருக்கோவிலூர் வட்டாரத்தில் அமைந்துள்ளது. இந்த ஊராட்சி, திருக்கோயிலூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2107 ஆகும். இவர்களில் பெண்கள் 1048 பேரும் ஆண்கள் 1059 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கைனன் நீல ஈப்பிடிப்பான்
கைனன் நீல ஈப்பிடிப்பான் (Hainan blue flycatcher)(சையோரினிசு கைனானசு) என்பது பழைய உலக ஈப்பிடிப்பான் குடும்பத்தைச் சேர்ந்த ஒரு பறவை சிற்றினமாகும். இந்தச் சிற்றினத்தை முதன்முதலில் வில்லியம் ராபர்ட் ஓகில்வி-கிராண்ட் 1900-ல் விவரித்தார். இது கம்போடியா, சீனா, ஆங்காங், லாவோஸ், மியான்மர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். thumb thumb|பெண்
மேற்கோள்கள்
பகுப்பு:ஈ-பிடிப்பான்கள்
தைப்பொங்கல்
பொங்கல் (Pongal) என்பது தமிழர்களால் சிறப்பாகக் கொண்டாடப்படும் ஓர் அறுவடைப் பண்டிகை ஆகும். இந்த விழா தென்னிந்தியா, இலங்கை, மலேசியா, சிங்கப்பூர், ஐரோப்பிய நாடுகள், வட அமெரிக்கா, தென் ஆப்பிரிக்கா, மொரிசியசு என தமிழர் வாழும் அனைத்து நாடுகளிலும் கொண்டாடப்படுகிறது. பொங்கல், உழைக்கும் மக்கள் இயற்கைத் தெய்வமாகக் கருதப்படும் சூரியனுக்கும், மற்ற உயிர்களுக்கும் சொல்லும் ஒரு நன்றியறிதலாகக் கொண்டாடப்படுகிறது. இந்தப் பண்டிகை இந்து கடவுளான சூரிய தேவனுக்கும் இயற்கைக்கும் அர்ப்பணிக்கப்பட்டது. thumb|250px|right|மஞ்சள் தோரணங்கள் கட்டி, புது அரிசியில் [[பொங்கல் (உணவு)|பொங்கல் பொங்கி, கரும்பு உண்டு கொண்டாடப்படும் பொங்கல் விழா]]
தைப்பொங்கல் வரலாறு
ஆடி மாதத்தில் தேடி விதைத்த பயிர்களின் விளைச்சலை அறுவடை செய்து பயன் அடையும் பருவமே தை மாதம் ஆகும். அந்த அறுவடையில் கிடைத்த நெல்லின் புத்தரிசியைச் சருக்கரை, பால், நெய் சேர்த்துப் புதுப் பானையிலிட்டுப் புத்தடுப்பில் கொதிக்க வைத்துப் பொங்கல் சோறாக்கி சூரியனுக்கும் மாட்டுக்கும் படைத்து உண்டு மகிழும் விழாவே பொங்கல் விழாவாகும்.
நீர் வளம் கொண்ட இடங்களில் மூன்று வேளாண்மை நடக்கும். நீர் வளமில்லா இடங்களில் மழை நீர்த் தேக்கத்தால் ஒரு வேளாண்மைதான் விளைக்க முடியும். ஆகவே, மார்கழி (சிலை) அல்லது தை (சுறவை) மாத அறுவடையே நாடெங்கும் நிகழும். அறுவடை முடிந்து பெற்ற புத்தரிசி, கரும்பு, மஞ்சள், பனங்கிழங்கு, நம்முடைய கொடிவழிக் காய்கறிகள் (குறிப்பாக அவரை, புடலை, கத்திரி, வாழை, சர்க்கரை வள்ளிக் கிழங்கு, கருணைக் கிழங்கு போன்றவையே படையலாக வைக்கப்படும். செந்நெற் பச்சரிசியைப் பெரும்பாலும் தவிடு போக்காமல் நீர் சேர்த்துச் சமைத்து பருப்புக் குழம்புடன் உண்பதும் மரபு. பொங்கு என்ற சொல் கொதித்தல், மிகுதல், சமைத்தல், செழித்தல் எனப் பொருள்படும். பொங்குவதால் பொங்கல். பொங்கல் விழாவை தமிழர் என்னும் இனக்குழு தொடர்பான விழா என்று தெளிவாக உணரமுடியும். இந்த விழாவின் நடைமுறையைப் பார்த்தால், மெய்யியற் சமயங்கள் தமிழகத்தில் நிலைகொள்ளுவதற்கு முன்னாலிருந்தே, இனக்குழு வழிபாடுகள் நிலவிய போதே, இந்த விழாக் கொண்டாடுவது தொடங்கியிருக்க முடியும் என்பதையும் புரிந்து கொள்ள இயலும்.
உழவர் திருநாள்
பொங்கல் விழா, மக்களால் இயல்பாகக் கொண்டாடப்படுகிறது. உழைக்கும் தமிழ் மக்கள் தாமே கண்டுணர்ந்து, தமது உழைப்பிற்கு உதவிய இயற்கைக்கும், தம்மோடு சேர்ந்து உழைத்த கால்நடைகளுக்கும், தமது நன்றியையும் மகிழ்ச்சியையும் தெரிவிக்கும் விழா. உழவர்கள் மழையின் உதவியால் ஆடி மாதம் முதல் உழைத்துச் சேர்த்த நெல்லை மார்கழியில் வீட்டிற்குக் கொண்டு வந்து தமது உழைப்பின் பயனை நுகரத் தொடங்கும் நாளே தைப்பொங்கல்.
பொங்கல் வைக்கும் முறை
தைப்பொங்கலுக்குச் சில நாள்களுக்கு முன்னரே தயாராகுதல் தொடங்கும். பொங்கலுக்குத் தேவையான பொருள்களை ஆயத்தப்படுத்திக் கொள்வர். தமிழீழம், தமிழ்நாடு போன்ற இடங்களில் புதுப்பானைகளை பலர் வாங்குவர்.
நான்கு நாள் திருவிழா
பொங்கல் விழா நான்கு நாள் கொண்டாட்டம் ஆகும்.
தைப்பொங்கல்
தை மாத முதல் நாள் பொங்கல் கொண்டாடப்படுகிறது.
மாட்டுப் பொங்கல்
உழவுத் தொழிலுக்கு உறுதுணையாக விளங்கும் ஆவினத்திற்கு நன்றி கூறும் நாளே இந்நாளாகும். பொங்கலிட்ட பிறகு எச்சில் தண்ணீர் தெளித்தல் என்றொரு மரபு மதுரை மாவட்டத்தில் உண்டு. 'பொங்கலோ பொங்கல் ! மாட்டுப் பொங்கல்!
பட்டி பெருக! பால் பானை பொங்க! நோவும் பிணியும் தெருவோடு போக!' என்று கூறி மாடு பொங்கல் உண்ட எச்சில் தண்ணீரை தொழுவத்தில் தெளிப்பர்.
காணும் பொங்கல்
இந்நாளில் மக்கள் தங்கள் உற்றார் உறவினரைச் சென்று சந்தித்து தங்கள் அன்பையும் உணவுப் பண்டங்களையும் பகிர்ந்து கொள்வர். இது பொங்கல் கொண்டாட்டங்களில் நான்காம் நாள் இடம்பெறும்.இது பொதுவாக இந்தியாவிலேயே கொண்டாடப்படுகிறது.
தமிழக அரசுகள் செய்த மாற்றங்கள்
2006-2011 வரையிருந்த தமிழக அரசு, தை 1 தமிழாண்டின் முதல் நாளானபடியால், அதுவே தமிழர்களின் தமிழ்ப் புத்தாண்டு என சனவரி 29, 2008 அன்று அறிவித்தது. சூரியன் அன்று மகர ராசியில் நகர்கிறது என்றும் ஒரு மகரராசிப் பிரவேசத்திற்கும் அடுத்த மகர ராசிப் பிரவேசத்திற்கும் உள்ள இடைப்பட்ட காலமே ஒரு திருவள்ளுவர் ஆண்டு என்றும் கூறப்பட்டது. அன்றைய நாள் பொங்கலிட்டு சூரியனுக்கு நன்றி செலுத்துவது வழமையாதலால், அந்நாளை புதுநாள் எனவும் கூறுவர். அதன்படி 2006-2011 வரையிருந்த தமிழக அரசும், அவ்வரசு அறிவித்த புத்தாண்டு தினத்துக்கு ஆதரவு தந்த பிரிவைச் சேர்ந்த மக்களும் தையில் தமிழ்ப் புத்தாண்டைக் கொண்டாடினர்.
2006-2011 வரையிருந்த தமிழக அரசின் இந்த அறிவிப்பு சில பிரிவினரிடையே அதிருப்தியை உருவாக்கியது. தமிழக அரசுக்கு தமிழகப் பாரம்பரிய விடயங்களில் தலையிட அனுமதி உண்டா என்றும் கேள்விகள் எழுப்பப்பட்டன. ஆகத்து 23, 2011ல் தமிழக அரசு மீண்டும் சித்திரை ஒன்றை தமிழ்ப்புத்தாண்டாக அறிவித்தது. அதற்கு 2006-2011 வரை இருந்த தமிழக அரசைச் சேர்ந்தவர்கள் எதிர்ப்பு தெரிவித்தனர்.
சங்க இலக்கியங்களில் தைப்பொங்கல்
“தைஇத் திங்கள் தண்கயம் படியும்” என்று நற்றிணை
“தைஇத் திங்கள் தண்ணிய தரினும்” என்று குறுந்தொகை
“”தைஇத் திங்கள் தண்கயம் போல்” என்று புறநானூறு
“தைஇத் திங்கள் தண்கயம் போல” என்று ஐங்குறுநூறு
“தையில் நீராடி தவம் தலைப்படுவாயோ” என்று கலித்தொகை
மேற்கோள்கள்
பகுப்பு:தமிழ்நாட்டு விழாக்கள் பகுப்பு:தமிழ் பொங்கல் பகுப்பு:இந்து சமய விழாக்கள் பகுப்பு:சனவரி சிறப்பு நாட்கள் பகுப்பு:அறுவடைப் பண்டிகைகள் பகுப்பு:இந்தியாவின் அறுவடை விழாக்கள்
அன்னையும் பிதாவும்
அன்னையும் பிதாவும் (Annaiyum Pithavum) 1969 ஆம் ஆண்டு வெளிவந்த தமிழ்த் திரைப்படமாகும். கிருஷ்ணன்-பஞ்சு இயக்கத்தில் வெளிவந்த இத்திரைப்படத்தில் ஏ. வி. எம். ராஜன், வாணிஸ்ரீ மற்றும் பலரும் நடித்திருந்தனர்.
வெளி இணைப்புகள்
பகுப்பு:1969 தமிழ்த் திரைப்படங்கள்‎ பகுப்பு:நாகேஷ் நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:கிருஷ்ணன்-பஞ்சு இயக்கிய திரைப்படங்கள்
ஆரி பாட்டர் அண்டு த கோப்லட்டு ஆப் பயர் (திரைப்படம்)
ஆரி பாட்டர் அண்டு த கோப்லட்டு ஆப் பயர் (Harry Potter and the Goblet of Fire) என்பது 2005 ஆம் ஆண்டு வெளியான ஐக்கிய இராச்சிய- அமெரிக்க நாட்டு கனவுருப்புனைவுத் திரைப்படம் ஆகும். இது புதின எழுத்தாளர் ஜே. கே. ரௌலிங் என்பவர் எழுத்தில் 2000 ஆம் ஆண்டு இதே பெயரில் வெளியான நாவலை மையமாக வைத்து 'மைக் நேவேல்' என்பர் இயக்க, வார்னர் புரோஸ். பிக்சர்ஸ் என்ற நிறுவனம் தயாரித்து மற்றும் விநியோகம் செய்தது. இந்த திரைப்படத்தில் டேனியல் ராட்க்ளிஃப், ரூபர்ட் கிரின்ட் மற்றும் எம்மா வாட்சன் ஆகியோர் முதன்மை கதாபத்திரத்தில் நடித்துள்ளார்கள்.
இத்திரைப்படம் ஆரி பாட்டர் என்ற மந்திரவாதி ஆக்வாட்சு மந்திர பள்ளியில் நான்காவது வருடத்தில் திரைவிசார்டு போட்டிக்கு எதிர்பாரா விதமாக தெரிவாகி, அப்போட்டியில் பங்குபற்றுவது பற்றி இத்திரைப்படம் கூறுகிறது. இதிலேயே இலோர்டு வோல்டெமோர்ட் உயிர்த்தெழுகின்றார்.
இது ஆரி பாட்டர் திரைப்படத் தொடரின் நான்காவது படமாக 18 நவம்பர் 2005 அன்று ஐக்கிய இராச்சியம் மற்றும் அமெரிக்கா நாடுகளில் வெளியாகி, விமர்சன மற்றும் வணிகரீதியான வெற்றி பெற்று உலகளவில் 896.5 மில்லியன் டாலர்களை வசூலித்தது. இதன் ஐந்தாவது பாகமான ஆரி பாட்டர் அண்டு த ஆர்டர் ஆப் த பீனிக்சு என்ற படம் 2007 ஆம் ஆண்டு வெளியானது.
வெளி இணைப்புகள்
பகுப்பு:2005 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:பிரித்தானிய திரைப்படங்கள் பகுப்பு:அமெரிக்க சாகச திரைப்படங்கள் பகுப்பு:அமெரிக்க கற்பனை திரைப்படங்கள் பகுப்பு:ஐமேக்ஸ் திரைப்படங்கள் பகுப்பு:வார்னர் புரோஸ். திரைப்படங்கள் 4 பகுப்பு:தொடர் திரைப்படங்கள் பகுப்பு:பாஃப்டா விருதினை வென்ற திரைப்படங்கள்
அஞ்சல் பெட்டி 520
அஞ்சல் பெட்டி 520 (Anjal Petti 520) 1969 ஆம் ஆண்டு வெளிவந்த தமிழ்த் திரைப்படமாகும். டி. என். பாலு இயக்கத்தில் வெளிவந்த இத்திரைப்படத்தில் சிவாஜி கணேசன், சரோஜா தேவி மற்றும் பலரும் நடித்திருந்தனர்.இத்திரைப்படத்திற்கு ஆர். கோவர்த்தனம் இசையமைத்தார்.
கதை
பிரபு மதுரையை தலைமையிடமாகக் கொண்ட குழந்தை உணவு நிறுவனத்தின் சென்னை மேலாளராக உள்ளார். அவர் மிகவும் திறமையான மேலாளர் மற்றும் அவரது நிர்வாக இயக்குநர், பொது மேலாளர் பதவிக்கு பிரபுவை உறுதி செய்கிறார். திடீரென பிரபுவுக்கு, அவரது எம்.டி பதவி உயர்வு தரவில்லை எனத் தகவல் கிடைக்கிறது.இதைக் கேட்டு, பிரபு கோபமடைந்து, தனது நிறுவன எம்.டியை தவறாகப் பேசி ராஜினாமா கடிதம் எழுதுகிறார். அவர் கடிதத்தை அஞ்சல் பெட்டி 520 இல் போட்டு விடுகிறார். அடுத்த நாள் பிரபுவுக்கு, அதிகாரியிடமிருந்து பதவி உயர்வுக்கான தகவலோடு தந்தி வருகிறது. உடனே, பிரபு தனது தவறை உணர்ந்து, அவர் தபால் பெட்டி 520 க்கு அனுப்பிய கடிதத்தை திரும்பப் பெறத் தயாராகிறார். அங்கு விறுவிறுப்பான கதை தொடங்குகிறது. அவர் கடிதத்தைத் துரத்துகிறார். வில்லன்களின் சதியால் குழப்பமடைகிறார். இறுதியாக அவர் எல்லா பிரச்சனைகளிலிருந்தும் வெளியே வருகிறார்.
மேற்கோள்கள்
பகுப்பு:1969 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:சரோஜாதேவி நடித்த திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:மேற்கோள் எதுவுமே தரப்படாத பக்கங்கள் பகுப்பு:மேஜர் சுந்தரராஜன் நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:செந்தாமரை நடித்த திரைப்படங்கள் பகுப்பு:கே. ஏ. தங்கவேலு நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:சுருளி ராஜன் நடித்த திரைப்படங்கள்
படிகப் பேராலயம்
வெளி இணைப்புக்கள்
பகுப்பு:ஐக்கிய அமெரிக்க கிறித்தவக் கோவில்கள்
கடம்பூர் வேம்பியம்மன் கோயில்
கடம்பூர் வேம்பியம்மன் கோயில் தமிழ்நாட்டில் கள்ளக்குறிச்சி மாவட்டம், கடம்பூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் ஒன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கள்ளக்குறிச்சி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சாக்சி சிவா
சாட்சி சிவா (Saakshi Siva) என்பவர் ஒரு இந்திய தமிழ், தெலுங்கு திரைப்பட மற்றும் தொலைக்காட்சி நடிகர் ஆவார். ஆனந்தம் என்ற தொடரில் நடித்ததற்காக இவர் மிகவும் பிரபலமானவர்.
தனிப்பட்ட வாழ்க்கை
சிவா தெலுங்கு திரைப்பட நடிகர் சாக்சி ரங்க ராவின் இளைய மகன் ஆவார். சிவா ராஜ்யலட்சுமி என்பவரை மணந்தார். இவர்களுக்கு ஒரு மகனும் ஒரு மகளும் உள்ளனர். சிவா மாநில அளவில் வாகையரான ஒரு திறமையான பூப்பந்தாட்ட வீரர், மற்றும் ஒரு தீவிர துடுப்பாட்ட வீரர் ஆவார்.
வெளி இணைப்புகள்
பகுப்பு:தமிழ்த் திரைப்பட நடிகர்கள் பகுப்பு:தமிழ்நாட்டு நடிகர்கள் பகுப்பு:தமிழ்நாட்டு தொலைக்காட்சி பிரமுகர்கள் பகுப்பு:தமிழ்த் தொலைக்காட்சி நடிகர்கள் பகுப்பு:தெலுங்கு மக்கள் பகுப்பு:வாழும் நபர்கள் பகுப்பு:1972 பிறப்புகள்
கூனவேலம்பட்டி ஊராட்சி
கூனவேலம்பட்டி ஊராட்சி (Koonavelampatti Gram Panchayat), தமிழ்நாட்டின் நாமக்கல் மாவட்டத்தில் உள்ள இராசிபுரம் வட்டாரத்தில் அமைந்துள்ளது. இந்த ஊராட்சி, ராசிபுரம் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5045 ஆகும். இவர்களில் பெண்கள் 2492 பேரும் ஆண்கள் 2553 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தெற்குமாதவி அருணாசலேசுவரர் கோயில்
தெற்குமாதவி அருணாசலேசுவரர் கோயில் தமிழ்நாட்டில் பெரம்பலூர் மாவட்டம், தெற்குமாதவி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சம்பா மாவட்டம்
சம்பா இமாசலப் பிரதேசத்தின் வடமேற்கு மாவட்டம் ஆகும். இம்மாவட்டத்தின் தலைமையகம் சம்பா நகரம் ஆகும். இம்மாவட்ட நகரங்களான டால்ஹௌசி மற்றும் ஹஜ்ஜியர் ஆகியவை பிரபலமான மலை வாசத்தலங்களாகும். இவை வட இந்திய மக்களுக்கு விடுமுறையை கழிக்க உதவும் கோடைவாசத் தலங்களாகும்.
பொருளாதாரம்
2006ல் பஞ்சாயத்து ராஜ் அமைச்சகம் சம்பாவை இந்தியாவின் 640 மாவட்டங்களில் மிகவும் பின்தங்கியுள்ள மாவட்டங்களான 250 மாவட்டங்களில் ஒன்றாக பட்டியலிட்டுள்ளது. இது இமாசலப் பிரதேசத்தில் பின்தங்கிய பகுதிகளுக்கு நிதி வழங்கும் திட்டம் (BRGF) மூலம் நிதி பெறும் இரண்டு மாவட்டங்களில் ஒன்றாகும்.
மக்கள் வகைப்பாடு
2011 கணக்கெடுப்பின்படி சம்பா மாவட்டத்தின் மக்கட்தொகை 518,844. இது தோராயமாக கேப் வேர்ட் நாட்டின் மக்கட்தொகைக்கு சமமானதாகும். இதன்மூலம் இந்தியாவின் 640 மாவட்டங்களில் இது 544வது இடத்தில் உள்ளது. சம்பா மாவட்டத்தின் மக்கட்தொகை அடர்த்தி 80 PD/sqkm. இதன் மக்கட்தொகை வளச்சி விகிதம் 2001-2011 காலகட்டத்தில் 	12.58	%. சம்பாவின் பாலின விகிதப்படி ஒவ்வொரு 1000 ஆண்களுக்கு 989 பெண்கள் உள்ளனர். மேலும் கல்வியறிவு விகிதம் 73.19	%.
மொழிகள்
குறைந்தபட்சம் 100 000 பேர் சம்பா மாவட்டத்தில் டோக்ரி-காங்ரி மொழியை பேசுகின்றனர்.
ஆட்சி
இந்த மாவட்டம் பாங்கீ, சுராஹ், சலூனீ, பலேய், டல்ஹௌசி, படியாத், சிஹுந்தா, சம்பா, ஹோலீ, பர்மௌர் ஆகிய வட்டங்களாகப் பிரிக்கப்பட்டுள்ளது.
மேற்கோள்கள்
பகுப்பு:இமாச்சலப் பிரதேசத்திலுள்ள மாவட்டங்கள் பகுப்பு:இந்தியாவில் உள்ள மலை வாழிடங்கள் பகுப்பு:சம்பா மாவட்டம்
இடுக்கி வனவிலங்கு சரணாலயம்
இடுக்கி வனவிலங்கு சரணாலயம் (Idukki Wildlife sanctuary) இந்தியாவின் கேரள மாநிலம் இடுக்கி மாவட்டத்தில் அமைந்துள்ளது. இடுக்கி அணையின் நீர்ப்பிடிப்புப் பகுதியைச் சுற்றி அமைந்துள்ள இடுக்கி வனவிலங்கு சரணாலயம் பல்லுயிர் மற்றும் வளமான தாவரங்கள் மற்றும் விலங்கினங்களால் நிறைந்துள்ளது.
விளக்கம்
இடுக்கி வனவிலங்கு சரணாலயம் இடுக்கி அணையின் (இடுக்கி நீர்த்தேக்கம்) நீர்ப்பிடிப்புப் பகுதியைச் சுற்றியுள்ள ஒரு வனப்பகுதியாகும். இடுக்கி நீர்மின் திட்டத்திற்காக எக்டேர் கணக்கில் மழைக்காடுகளை அகற்றியதால் அங்குள்ள வனவிலங்குகளுக்கு கணிசமான சேதம் ஏற்பட்டது. இதனை கருத்தில் கொண்டு சுற்றுவட்டார பகுதிகளை பாதுகாக்க வேண்டுமெனவும் முடிவு செய்யப்பட்டது. இடுக்கி வனவிலங்கு சரணாலயம் தொடுபுழா மற்றும் உடும்பஞ்சோலா தாலுகாக்களில் 105.364 சதுரகிலோமீட்டர் (40.7 சதுர மைல்) பரப்பளவிற்கு விரிந்துள்ளது. இதில் 72 சதுர கிலோமீட்டர் (27.8 சதுரமைல்) வன நிலமாகவும் 33 சதுரகிலோமீட்டர் (12.7 சதுரமைல்) நீர்த்தேக்கத்தின் நீர்நிலையாகவும் உள்ளது. 1976 ஆம் ஆண்டு பிப்ரவரி மாதம் 9 ஆம் தேதியன்று வெளியிடப்பட்ட்ட அரசு ஆணைப்படி இந்த இடம் வனவிலங்கு சரணாலயமாக அறிவிக்கப்பட்டது. சரணாலயம் கடல் மட்டத்திலிருந்து 450 முதல் 1272 மீட்டர் உயரத்தில் அமைந்துள்ளது. சரணாலயத்தின் மிக உயரமான சிகரம் வஞ்சூர் மேடு ஆகும், இது 1272 மீட்டர் (4173 அடி) உயரம் கொண்டது.
வானிலை
சரணாலயத்தில் சராசரி வெப்பநிலை 13º செல்சியசு முதல் 29º செல்சியசு வரை மாறுபடும். வெப்பமான மாதங்கள் மார்ச் மற்றும் ஏப்ரல் ஆகும்.
தாவரங்கள் மற்றும் விலங்கினங்கள்
காட்டுப்பலா, நாகமரம், அயனி (மரம்), இருளி மரம், கறுவா (மரம்), தேக்கு, சிசே மரம், வேங்கை (மரம்) உள்ளிட்ட ப்ல்வேறு மரங்கள் இடுக்கி வனவிலங்கு சரணாலயத்தில் உள்ளன.
சரணாலயத்தில் ஆசிய யானைகள், சாம்பார் மான்கள், கேளையாடு, சருகுமான் போன்ற மான் இனங்கள், பொன்னெட் மக்காக் மற்றும் நீலகிரி லங்கூர் உள்ளிட்ட குரங்குகள், இந்திய ராட்சத அணில், காட்டு நாய், காட்டுப்பன்றி, காட்டுப் பூனை, செந்நாய் மற்றும் நரி போன்ற விலங்குகள் காணப்படுகின்றன. இவை தவிர சரணாலயத்தில் காளைகள், பசுக்கள் மற்றும் எருமைகள் உள்ளிட்ட ஏராளமான வளர்ப்பு விலங்குகளும் உள்ளன. 1976 ஆம் ஆண்டு இடுக்கி அணை கட்டப்பட்டதன் மூலம் வனவிலங்கு சரணாலயத்திற்குள் இவை சிக்கிக் கொண்டவையாகும். . வேட்டையாடும் இனங்கள் இங்கு குறைவாக இருப்பதால், அதிக எண்ணிக்கையிலான கால்நடைகள் உணவுக்காக புல்லின் அளவைக் குறைப்பதோடு இடுக்கி வனவிலங்கு (பாதுகாப்பு) சட்டம், 1972 இன் கீழ் பட்டியலிடப்பட்டுள்ள வனவிலங்குகளுக்கு அச்சுறுத்தலாக இருப்பதாகவும் கூறப்படுகிறது.
மலை இருவாட்சி, கரும்புள்ளி மரங்கொத்தி, காட்டுப் பஞ்சுருட்டான், மலபார் தீக்காக்கை, கருப்புச்சின்னான், காட்டுக்கோழி, சிரிப்பான், மீன்கொத்தி , மயில் உள்ளிட்ட பல பறவைகள் சரணாலயத்தில் உள்ளன. 2017 ஆம் ஆண்டு இடுக்கி வனவிலங்கு சரணாலயத்தில் நடத்தப்பட்ட பறவை-பட்டாம்பூச்சி கணக்கெடுப்பில் பல அரியவகை பறவைகள் மற்றும் பட்டாம்பூச்சிகள் கண்டறியப்பட்டன. பறவை மற்றும் இயற்கை ஆர்வலர்களின் கூட்டமைப்புடன் இணைந்து கேரள வனத்துறை இந்த ஆய்வை நடத்தியது. கணக்கெடுப்பில் 163 வகையான பறவைகள் மற்றும் 107 வகையான பட்டாம்பூச்சிகள் கண்டறியப்பட்டன.
2019 ஆம் ஆண்டு சரணாலயத்தில் நடத்தப்பட்ட கணக்கெடுப்பில் வண்ணத்துப்பூச்சி இனங்களின் எண்ணிக்கையில் அதிகரிப்பு பதிவாகியுள்ளது. பட்டாம்பூச்சிகள், பறவைகள், ஆமைகள் மற்றும் எறும்புகள் குறித்த கணக்கெடுப்பு கேரள வனம் மற்றும் வனவிலங்கு துறை மற்றும் திருவாங்கூர் இயற்கை வரலாற்று சங்கம் இணைந்து நடத்தியன. 10 ஆண்டுகளுக்கு முன்பு தயாரிக்கப்பட்ட மேலாண்மைத் திட்டத்தில் 76 பட்டாம்பூச்சி இனங்கள் மட்டுமே பதிவு செய்யப்பட்டுள்ளன, 2019 கணக்கெடுப்பில் 182 இனங்கள் பதிவு செய்யப்பட்டுள்ளன.
வைரமணி
வைரமணி என்பது கோடைக்காலத்தில் இடுக்கி வனவிலங்கு சரணாலயத்தில் உள்ள இடுக்கி நீர்த்தேக்கத்தில் உருவாகும் ஒரு தீவு ஆகும். இந்த தீவு, மனித தலையீடு இல்லாமல், கோடை மாதங்களில் பல பறவைகளின் இனப்பெருக்கம் செய்யும் இடமாக மாறி வருகிறது. தற்போது, வனத்துறையின் கட்டுப்பாட்டில் உள்ள படகு மூலம் மட்டுமே இத்தீவை அணுக முடியும். 1974 ஆம் ஆண்டில் இடுக்கி அணையின் நீர்த்தேக்கத்தில் தண்ணீர் நிரம்பியதால் வைரமணி கிராமம் தண்ணீரில் மூழ்கியது.
மேற்கோள்கள்
பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள் பகுப்பு:கேரளத்தில் உள்ள காட்டுயிர் காப்பகங்கள் பகுப்பு:இடுக்கி மாவட்டம்
ஃபெரோஸ் ஷா கோட்லா
ஃபெரோஸ் ஷா கோட்லா (Feroz Shah Kotla) (இந்தி: फ़िरोज़ शाह कोटला, Punjabi: ਫ਼ਿਰੋਜ਼ ਸ਼ਾਹ ਕੋਟਲਾ, உருது: فروز شاہ کوٹلا) என்பது ஃபெரோஸ் ஷா துக்ளக்கால் நிறுவப்பட்ட ஒரு கோட்டை.
தில்லி சுல்தானாக இருந்த ஃபெரோஸ் ஷா துக்ளக் யமுனை நதிக்கரையில் தனது பெயரில் ஃபெரோஸா பாத் என்ற தலைநகரை உருவாக்கி அங்கே இக்கோட்டையை நிறுவினார். அம்பாலாவில் இருந்து கொண்டு வரப்பட்ட அசோகர் காலத்து ஸ்தூபி இக்கோட்டையின் சிறப்பம்சமாக அமைந்துள்ளது.
1947 இந்திய பாகிஸ்தான் பிரிவினையின் போது பாகிஸ்தானில் இருந்து அகதிகளாக வந்த சீக்கியர்கள் மற்றும் சில இந்துக்கள் தற்காலிகமாக இக்கோட்டையில் தங்க வைக்கப்பட்டனர். மறுகுடியமர்த்தம் செய்ய அரசு நடவடிக்கை எடுக்காததால் அவர்கள் இங்கேயே தங்கி விட்டனர்.
மேற்கோள்கள்
பகுப்பு:தில்லியில் உள்ள கோட்டைகள்
காதரின் பூத் மருத்துவ மனை
காதரின் பூத் மருத்துவ மனை (Catherine Booth Hospital - CBH, புத்தேரி ஆஸ்பத்திரி) என்பது, இரட்சணிய சேனை என்னும் கிறித்தவ தொண்டு நிறுவனத்தால், தமிழ்நாடு, நாகர்கோவில் நகரில் இயங்கி வரும் பொது சேவை மருத்துவ மனையாகும். இது இரட்சணிய சேனையின் நிறுவனர் இங்கிலாந்தைச் சேர்ந்த வில்லியம் பூத் (1829-1912) (அவர்களின் மனைவியார் காதரின் பூத் (1829-1890) என்பவரின் நினைவாகப் பெயரிடப்பட்டது.
இந்த மருத்துவமனை கன்னியாகுமரியில் இருந்து 24 கி.மீ தொலைவில் உள்ள நாகர்கோவில் நகரத்தின், வடசேரி என்னுமிடத்தின் அருகிலுள்ள, புத்தேரியில் அமைந்துள்ளது.
இது 1895 ஆம் ஆண்டு மிஷனரி ஹாரி ஆண்ட்ரூஸ் என்பவரால் ஒரு சிறிய குளியலறையில் தொடங்கப்பட்டு, இன்று 300 படுக்கையறைகளுடன், மருத்துவம், அறுவை சிகிச்சை, மகப் பேறு, குழந்தைகள் நலம், எலும்பு முறிவு, கண் மருத்துவம், காது, மூக்கு, தொண்டை சிகிச்சை என எல்லாவித சிறப்பு பிரிவுகளுடன், சிறந்த பயிற்சி பெற்ற மருத்துவர்கள், மற்றும் தாதியர்களுடன் சேவை செய்து வருகிறது.
வெளி இணைப்புகள்
பகுப்பு:தமிழ்நாட்டு மருத்துவமனைகள்
ஆக்கவயல் ஊராட்சி
ஆக்கவயல் ஊராட்சி (Akkavayal Gram Panchayat), தமிழ்நாட்டின் சிவகங்கை மாவட்டத்தில் உள்ள இளையாங்குடி வட்டாரத்தில் அமைந்துள்ளது. இந்த ஊராட்சி, மானாமதுரை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1316 ஆகும். இவர்களில் பெண்கள் 727 பேரும் ஆண்கள் 589 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மேக்கொங் மாகெளிறு
மேக்கொங் மாகெளிறு அல்லது மீகொங் கற்பிசு (Mekong giant catfish, உயிரியல் பெயர்: Pangasianodon gigas) என்பது கெளிறு வரிசையைச் சேர்ந்த பங்கசிற்றே குடும்ப மீன் வகையாகும். இது தெற்காசிய மீகொங் மேட்டுநிலத்தை அண்டிய நன்னீர் ஏரியைப் பிறப்பிடமாகக் கொண்டவை.
இயல்புகள்
தாய்லாந்து, கம்போடியா ஆகிய நாடுகளில் இவற்றைப்பிடிப்பது தடை செய்யப்பட்டுள்ளன.
மேற்கோள்கள்
பகுப்பு:மீன்கள்
தானாலே குகைகள்
தானாலே குகைகள் அல்லது நத்சூர் குகைகள் (Thanale Caves or Nadsur Caves) (ठाणाळे लेणी) இந்தியாவின் மகாராட்டிரா மாநிலத்தின் ராய்காட் மாவட்டத்தில், தானேலே கிராமத்தின் மலையில் உள்ள 23 பௌத்தக் குடைவரைகளின் தொகுப்பாகும்.
இக்குகைகளில் கிபி முதல் நூற்றாண்டுக் காலத்திய பௌத்த சைத்தியங்கள் மற்றும் தூபிகள் மற்றும் விகாரைகள் உள்ளது.
இக்குகைத் தொகுப்பில் பெரிதான குகை எண் 7 அழகிய தோரண வாயில்கள், வளைவுகள், புத்தர், ஆண், பெண் மற்றும் விலங்குகளின் சிற்பங்கள் கொண்டுள்ளது. இக்குகைகளின் குடைவரைகளை இந்தியத் தொல்லியல் ஆய்வகம், பாதுகாக்கப்பட்ட நினைவுச் சின்னங்களில் ஒன்றாகப் பட்டியலிட்டுள்ளது.
மேற்கோள்கள்
பகுப்பு:இந்தியத் தொல்லியற்களங்கள் பகுப்பு:பௌத்த யாத்திரைத் தலங்கள் பகுப்பு:இந்தியக் குடைவரைக் கோயில்கள் பகுப்பு:மகாராட்டிரத்தில் உள்ள குகைகள்
பஜ கோவிந்தம்
பஜ கோவிந்தம் (Bhaja Govindam) என்பது சமசுகிருத மொழியில் ஆதி சங்கரரால் இயற்றப்பட்ட பொ.ஊ. எட்டாம் நூற்றாண்டு பக்திப்பாடலாகும். இது ஆதிசங்கரரின் அத்வைதக் கொள்கையின் விழுமியமாய்க் கருதப்படுகிறது. இப்பாடல் ஸ்மர்த்தப் பிராமணர்கள் மட்டுமின்றி வைணவர்களிடையேயும் புகழ் பெற்றதாகும்.
பாடல் எழுந்த சூழல்
ஒரு முறை ஆதிசங்கரர் தனது சீடர் குழாத்துடன் வாரணாசித் தெருக்களில் சென்று கொண்டிருந்தாராம். அப்போது முதிர்ந்த குரு ஒருவர் தனது மாணவர்களுக்கு சமசுகிருத இலக்கணத்தைக் கற்பித்துக் கொண்டிருந்தாராம். இதைக் கண்ட சங்கரமுனி அவர் மீது இரங்கி முதிர்ந்த வயதில் இலக்கணம் கற்பிப்பதில் காலத்தை வீணாக்காமல் கடவுளைப் புகழ்வதிலும் அவரைக் கண்டடைவதிலும் செலவழிக்க வேண்டும் எனும் பொருள் அமைய 'பஜ கோவிந்தம் (கோவிந்தனைப் பாடுவோம்)' எனப் பாடினாராம். இப்பாடல் இருபத்தேழு வரிகளை உள்ளடக்கியது. உண்மையில் பதின்மூன்று வரிகள் மட்டுமே சங்கரரால் பாடப்பட்டவை என்றும் இதர பதினான்கு வரிகள் அவரோடு அங்கிருந்த ஈரேழு சீடர் ஒவ்வொருவரும் பாடியதாய்ச் சொல்லப்படுகின்றது.
மேலும் படிக்க
பகுப்பு:பக்தி இலக்கியம் பகுப்பு:சமசுகிருத நூல்கள் பகுப்பு:பக்தி இயக்கம்
இலியா சந்தை
இலியா சந்தை (Lea Market) பாக்கித்தான் நாட்டின் கராச்சி நகரத்தில் அமைந்துள்ள ஒரு சந்தையாகும். கராச்சி நகரத்தின் வளர்ச்சியில் பிரித்தானியப் பொறியியலாளர் மீசாம் லியா செய்த பங்களிப்புகளுக்காக சந்தைக்கு இவர் பெயரிடப்பட்டது.
இச்சந்தையில் உள்ள விற்பனையாளர்கள் பால் பொருட்கள், மீன், இறைச்சி மற்றும் காய்கறிகளை விற்கின்றனர். சந்தையில் பழைய மணிக்கூண்டு ஒன்றும் உள்ளது.
வரலாறு
முதலில், சந்தை மூன்று இரண்டு மாடி கட்டிடங்களைக் கொண்டிருந்தது. அயூப் கானின் ஆட்சியின் போது இறைச்சி விற்பனையாளர்களுக்கு இடமளிக்க கூடுதல் கட்டிடம் பின்னர் சேர்க்கப்பட்டது.
மேற்கோள்கள்
பகுப்பு:பாக்கித்தான் சந்தைகள்
சத்திரகொண்டான் ஊராட்சி
சத்திரகொண்டான் ஊராட்சி (Chathirakondan Gram Panchayat), தமிழ்நாட்டின் தென்காசி மாவட்டத்தில் உள்ள குருவிகுளம் ஊராட்சி ஒன்றியத்தில் அமைந்துள்ளது. இந்த ஊராட்சி, சங்கரன்கோவில் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2160 ஆகும். இவர்களில் பெண்கள் 1102 பேரும் ஆண்கள் 1058 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தென்காசி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காக்டெயில் (2020 திரைப்படம்)
காக்டெய்ல் (Cocktail) என்பது 2020 ஆம் ஆண்டு வெளிவந்த ஒரு தமிழ் நகைச்சுவைத் திரைப்படமாகும். இதை அறிமுக இயக்குநர் இரா. விஜய முருகன் என்பவர் இயக்கியிருந்தார். படத்தில் யோகி பாபு, இராசுமி கோபிநாத், மிதுன் மகேசுவரன், கேபிஒய் பாலா, கவின் ஆகியோர் நடித்துள்ளனர். படம் 10 சூலை 2020 அன்று வெளியிடப்பட்டது.
வெளியீடு
இந்த படம் ஆரம்பத்தில் மார்ச் 2020 இல் திரையங்க வெளியீட்டை நடத்த திட்டமிடப்பட்டது. ஆனால் கோவிட்-19 பெருந்தொற்று காரணமாக, தயாரிப்பாளர்கள் 2020 சூலை 10 அன்று ஜீ5 இல் நேரடியாக மேலதிக ஊடக சேவையாக வெளியிட தேர்வு செய்தனர். இந்த படத்தில் ஒரு முக்கிய பாத்திரமாக ஒரு காக்டைல் என்ற கிளி இடம்பெறுகிறது. மேலும், பறவை இடம்பெற்ற முதல் இந்திய படமும் இதுவாகும்.
இசை
திரைப்படத்தின் பாடல்களுக்கு சாய் பாஸ்கர் என்பவர் இசையமைத்திருந்தார்.
விமர்சனம்
ஹாலிவுட் படமான "தி ஹேங் ஓவர்" படங்களிலிருந்து படத்தின் முக்கிய கதை எடுக்கப்பட்டுள்ளது. ஆனால் அது படமாக்கப்பட்ட விதம் சரியாக அமையவில்லை என்று தி இந்து கூறியது. தி நியூ இந்தியன் எக்ஸ்பிரஸ் "காக்டெய்ல் போன்ற படங்களை மதிப்பாய்வு செய்யப்படும்போது, அவர்களின் வேதனைக்கு நம்மையும் உட்படுத்தியிருக்கிறோம் என்பதற்கான ஆதாரங்களை வழங்கும்போது இது ஒரு பாராட்டு" என்று கூறியது.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:இந்திய நகைச்சுவைத் திரைப்படங்கள் பகுப்பு:2020 தமிழ்த் திரைப்படங்கள்
தாரமங்கலம்
தாரமங்கலம் (ஆங்கிலம்:Tharamangalam), என்பது இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் ஓமலூர் வட்டத்தில் இருக்கும் ஒரு நகராட்சி ஆகும். மேலும் இவ்வூரில் தாரமங்கலம் ஊராட்சி ஒன்றியத்தின் வட்டார வளர்ச்சி அலுவலகம் உள்ளது. தாரமங்கலம் கைலாசநாதர் கோவில் சிற்பங்களுக்கு புகழ்பெற்றது. தாரமங்கலம் கைத்தறி சேலைக்கு பெயர் பெற்றது. இங்கு நெசவுத்தொழில் பிரதானமாக உள்ளன.
2021-இல் நகராட்சியாக தரம் உயர்த்துதல்
16 அக்டோபர் 2021 அன்று தாரமங்கலத்தை நகராட்சியாக உருவாக்குவதற்கான அரசாணையை நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.
அமைவிடம்
தாரமங்கலம் நகராட்சிக்கு கிழக்கே சேலம் 25 கிமீ; மேற்கே மேட்டூர் 30 கிமீ; வடக்கே மேச்சேரி 20 கிமீ; தெற்கே சங்ககிரி 29 கிமீ தொலைவிலும் உள்ளது.
நகராட்சி அமைப்பு
9.72 சகிமீ பரப்பும், 18  நகராட்சி மன்ற உறுப்பினர்களையும், 152 தெருக்களையும்  கொண்ட இந்நகராட்சி சங்ககிரி (சட்டமன்றத் தொகுதி) மற்றும் நாமக்கல் மக்களவைத் தொகுதிக்குட்பட்டதாகும். தாரமங்கலம் நகராட்சியானது 24.8.2021 அன்று தமிழக அரசால் பேரூராட்சியிலிருந்து நகராட்சியாக தரம் உயர்த்தப்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இந்நகராட்சி  7,406 வீடுகளும், 30,222 மக்கள்தொகையும், கொண்டது.
வெளி இணைப்புகள்
பகுப்பு:சேலம் மாவட்டம் சேலம் மாவட்டத்திலுள்ள ஊர்களும் நகரங்களும் பகுப்பு:தமிழ்நாடு மாநிலத்திலுள்ள ஊர்களும் நகரங்களும்
அந்தரா கக்
அந்தரா கக், இந்தியாவின் மும்பையைச் சேர்ந்த  திரைப்பட இயக்குனரும், திரைப்படத் தயாரிப்பாளரும், ஆவணத் திரைப்பட இயக்குனருமாவார். இந்திய கலாச்சாரம் மற்றும் முக்கிய ஆளுமைகளைக் குறித்து படம் இயக்கியுள்ள இவர், சித்தார்த் கக் ( சுரபி தொலைக்காட்சி தொடருக்காக அறியப்பட்டவர்) மற்றும் அவரது மனைவி கீதா சித்தார்த்தின் மகளாவார். அந்தரா, நடனத்தில் ஒரு வாழ்க்கை - தக்சா சேத் என்ற தனது முதல் முயற்சியிலேயே இந்திய ஆவணப்பட தயாரிப்பாளர்கள் சங்கம் வழங்கும்  விருதினை வென்றுள்ளார்.
ஆரம்ப வாழ்க்கை மற்றும் பின்னணி
திரைப்பட இயக்குனர் மற்றும் தயாரிப்பாளர்கள் குடும்ப பின்னணியைக் கொண்ட இவர், மும்பையில் உள்ள மிதிபாய் கல்லூரியில் ஆங்கில இலக்கியத்தில் இளங்கலை பட்டம் பயின்றுள்ளார்.
தொழில்
அந்தரா கக், தனது தந்தையும் ஆவணப்பட இயக்குனருமான சித்தார்த் கக்கிற்கு உதவி இயக்குநராக தனது கலை வாழ்க்கையைத் தொடங்கியுள்ளார். புனைகதை அல்லாத நிகழ்ச்சிகள் மற்றும் ஆவணப்படங்களில் முதன்மையாக உதவி இயக்குநராக பணியாற்றியுள்ளார். மேலும் அவரது தந்தை சித்தார்த் கக் தயாரித்த சுரபி என்ற தொலைக்காட்சி நிகழ்ச்சியில் எட்டு ஆண்டுகள் பணியாற்றியுள்ளார்.
நடனத்தில் ஒரு வாழ்க்கை என்ற நடனக்கலைஞரான தக்சா சேத் பற்றிய ஆணவப் படத்தை முதன்முதலாக இயக்கி விருதுகளை பெற்ற இவர், மனோ யா நா மனோ என்ற 2006 ஆம் ஆண்டு வெளியான தொலைக்காட்சி தொடரையும் சம்பவ் கியா (என்ன சாத்தியம்) என்ற அமானுஷ்ய தொடரையும் இயக்கியுள்ளார்.
அத்தை மகள் (திரைப்படம்)
வெளி இணைப்புகள்
பகுப்பு:1969 தமிழ்த் திரைப்படங்கள்‎ பகுப்பு:நாகேஷ் நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:ஜெய்சங்கர் நடித்த திரைப்படங்கள்
தாழையூர் கூத்தாடி பெரியநாயகியம்மன் கோயில்
தாழையூர் கூத்தாடி பெரியநாயகியம்மன் கோயில் தமிழ்நாட்டில் சிவகங்கை மாவட்டம், தாழையூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் உசுலுடைய அய்யனார், கூத்தாடிபெரியநாயகி அம்மன் சன்னதிகளும், விநாயகர், பெரியகருப்பர், சின்னக்கருப்பர், காளியம்மன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது. மாசி மாதம் மாசிமகா சிவராத்திரி முக்கிய திருவிழாவாக நடைபெறுகிறது.
ஈத்தர்பேட்
ஈத்தர்பேட் ஒரு வலை சார்ந்த கூட்டு நிகழ்நேர உரைதிருத்தி ஆகும். இது ஒரே நேரத்தில் பலர் சேர்ந்து உரை எழுதுவதற்கும் படிப்பதற்கும் உதவும். வெவ்வேறு நபர்கள் உரை திருத்தும்பொழுதும் அல்லது எழுதும்பொழுதும் வெவ்வேறு வண்ணங்களில் வேறுபடுத்தி காட்டும் வசதி இதில் உண்டு. இந்த கருவியில் அரட்டை வசதியும் உண்டு.
நவம்பர் 2008ல் தொடங்கப்பட்ட இந்த் திட்டமானது பின்பு கூகிள் நிறுவனத்தால் 2009ல் வாங்கப்பட்டு பின்பு கட்டற்ற மூல மென்பொருளாக மாற்றம் பெற்றுவிட்டது.
வசதிகள்
பகுப்பு:கூட்டு நிகழ் நேர திருத்திகள் பகுப்பு:கட்டற்ற மற்றும் திறந்த உரை திருத்திகள்
சிபி ஜாதக கதை
புத்தரின் பல்வேறு அவதாரங்களின் அத்தியாயங்களை விவரிக்கும் ஜாதக கதைகளில் சிபி ஜாதகாவும் (Sibi Jataka) ஒன்றாகும். ஒவ்வொரு ஜாதகக் கதையும் பல்வேறு வடிவங்களில் தருமம் மற்றும் தியாகத்தின் பௌத்த கொள்கைகளை விளக்குகிறது. நற்பண்புகளைத் தொடர்ந்து கடைப்பிடிப்பதன் மூலம் ஒருவர் நிர்வாணம் அல்லது ஞான நிலையை அடைகிறார் என்பதை வலியுறுத்தும் இந்த கதைகள் புத்தரால் இந்தியாவில் தனது ஊழியத்தின் போது கூறப்பட்டதாகக் கூறுகிறது.
மாறுபாடுகள்
சிபி ஜாதகத்தின் பல பதிப்புகள் உள்ளன. மேலே விவரிக்கப்பட்ட காட்சி ஒன்று மகாபாரதத்திலும் காணப்படுகிறது.. சிபி கதையின் மற்றொரு பதிப்பு பின்வருமாறு விவரிக்கப்பட்டுள்ளது: "இந்திரன், சிபி மன்னனிடம் பார்வையற்றவனாக வந்து, தன் பார்வையை ஓரளவுக்குத் திரும்பப் பெற அவனது ஒரு கண்ணை தானம் செய்யச் சொன்னான். சிபி, பார்வையற்றவரின் பார்வையை முழுமையாக மீட்டெடுக்கத் தனது இரண்டு கண்களையும் வழங்கினார். சிபி மன்னன் தன் இரு கண்களையும் தியாகம் செய்யத் தயாராக இருந்ததால், இந்திரன் தனது உண்மையான உருவத்தை வெளிப்படுத்தி அரசனுக்கு ஆசி வழங்கினான். சீன புத்த பாரம்பரியத்தில், இந்த இரண்டு கதைகளின் பதிப்புகள் இரண்டு வெவ்வேறு மன்னர்களை அடிப்படையாகக் கொண்டுள்ளன. கண்களைத் தியாகம் செய்யும் மன்னன் குய்-மு வாங் (மகிழ்ச்சியான கண்கள் கொண்ட அரசன்) என்று அழைக்கப்படுகிறான்.
குகை ஓவியங்கள்
இந்தக் கதை பல பௌத்த குகை ஓவியங்களில் சித்தரிக்கப்பட்டுள்ளது. அஜந்தாவில் உள்ள குகை 17-ல் இதனைக் காணலாம். சக்கரவர்த்தி தனது சதையை வெட்டுவதில் ஈடுபட்டிருக்கும் போது, ஒருவன் சதைகளின் தொகுப்பை வைத்திருப்பதும் இந்த ஓவியத்தில் காட்டப்பட்டுள்ளது. மன்னரின் இந்த உன்னத செயலால் அரசவையினர் மற்றும் குடிமக்கள் மகிழ்ச்சி அடைவதையும் ஓவியம் காட்டுகிறது. மொகாவோ கற்குகைகளில் உள்ள ஓர் ஓவியம் (குகை 275) ஐந்து ஜாதகக் கதைகளை விளக்கும் தொகுப்பாக உள்ளது. இதில் சிபி புராணம் இரண்டாம் பதிப்பாக இந்த தொகுப்பில் சித்தரிக்கப்பட்டுள்ளது.
சோழ வம்சத்துடனான தொடர்பு
பொது ஊழியில் 100 முதல் 1250 ஆண்டு வரை ஆண்ட சோழர்களின் தென்னிந்திய வம்சத்துடன் சிபி மன்னரின் கதை இணைக்கப்பட்டுள்ளது. பிற்கால சோழர்கள் சிபி வம்சத்திலிருந்து வந்ததாகக் கூறுகின்றனர். சிபியின் தமிழ்ப் பெயர் செம்பியன் என்பதாகவும் இந்த பெயரில் பல சோழ மன்னர்கள் அழைக்கப்படுவதாகக் கருதப்படுகிறது.
மும்பை சென்டிரல் தொடருந்து நிலையம்
9 நடைமேடைகள் கொண்ட மும்பை சென்ட்ரல் நிலையத்தில், 5 நடைமேடைகளிலிருந்து வட இந்தியா மற்றும் மேற்கு இந்தியா நகரங்களுக்குச் செல்லும் தொடருந்துகள் புறப்பட்டுச் செல்கிறது. இதன் பிற 4 நடைமேடைகளை மும்பை புறநகர் ரயில்வே பயன்படுத்திக் கொள்கிறது.
சேவைகள்
மும்பை சென்டிரல் தொடருந்து நிலையத்திலிருந்து நாளொன்றுக்கு 24 விரைவுத் தொடருந்துகள் வீதம் புறப்பட்டுச் செல்கிறது.
அருள் வழங்கும் அன்னை மரியா பெருங்கோவில் (மீரட்)
அருள் வழங்கும் அன்னை மரியா பெருங்கோவில் (Basilica of Our Lady of Graces) என்பது இந்தியாவின் உத்தரப் பிரதேசம் மாநிலத்தில் மீரட் நகருக்கு வடமேற்காக 19 கிமீ தொலையில் இருக்கின்ற சர்தானா நகரில் அமைந்துள்ள புகழ்பெற்ற உரோமன் கத்தோலிக்க வழிபாட்டிடம் ஆகும்.
கோவிலின் வரலாறு
இக்கோவில் இயேசுவின் தாய் அன்னை மரியாவுக்கு அர்ப்பணிக்கப்பட்டுள்ளது. இதைக் கட்டுவித்தவர் பேகம் சம்ரு என்பவர் ஆவர்.
1781இல் பேகம் சம்ரு கத்தோலிக்க சமயத்தைத் தழுவினார். திருமுழுக்கின்போது அவருக்கு வழங்கப்பட்ட பெயர் ஜோவான்னா நோபிலிஸ் (Joanna Nobilis) என்பதாகும்.
1778இல் தம் கணவரின் மரணத்திற்குப் பின் பேகம் சம்ரு அவருடைய சொத்துகளுக்கு வாரிசு ஆனார். மேலும் அவர் தம் கணவரின் படைவீரர்களைப் போர்களுக்கு நடத்திச் சென்றார். சிறிய உருவத்தினர் ஆன அவர் தலைச் சீரா அணிந்து குதிரை மேல் அமர்ந்து பலமுறை போர்களில் பங்கெடுத்திருக்கிறார். தில்லி மன்னராக இருந்த இரண்டாம் ஷா ஆலம் (en:Shah Alam II) என்பவருக்கு இராணுவ உதவி அளித்தார்.
அதற்குக் கைம்மாறாக தில்லி மன்னர் மீரட் பகுதியில் பெரும் நிலப்பகுதிகளை பேகம் சம்ருவுக்கு அளித்தார்.
கோவிலின் அமைப்பு
பெரும் சொத்துக்கு வாரிசான பேகம் சம்ரு சர்தானா நகரில் அன்னை மரியாவுக்கு பிரமாண்டமான அளவில் ஒரு கோவில் கட்ட எண்ணினார். அக்கால மதிப்புப்படி கோவில் கட்டடத்திற்கு நான்கு இலட்சம் ரூபா செலவானது.
கோவிலின் அருகே காணப்படுகின்ற இரு பெரும் ஏரிகள் அக்காலத்தில் நிலமாக இருந்தவை. கோவில் கட்டுவதற்கு அங்கிருந்து மண் தோண்டப்பட்டதால் அந்த ஏரிகள் உருவாயின.
கோவிலின் முன்வாசலில் இலத்தீனில் உள்ள கல்வெட்டு, அக்கோவில் 1822ஆம் ஆண்டு அர்ப்பணிக்கப்பட்டதாகக் கூறுகிறது. கோவில் வேலை 1809இல் தொடங்கியதாகத் தெரிகிறது.
சர்தானா கோவிலைக் கட்டிய கட்டடக் கலைஞர் இத்தாலியைச் சார்ந்த அந்தோனியோ ரெகெல்லீனி என்பவர் ஆவர். அவர் இத்தாலியின் விசென்சா நகரத்தைச் சார்ந்தவர். அவர் அன்னை மரியாவுக்கு சர்தானாவில் கட்டிய கோவில் உரோமையில் அமைந்துள்ள புனித பேதுரு பெருங்கோவிலின் வடிவில் அமைய வேண்டும் என்று விரும்பிய பேகத்தின் ஆவலை நிறைவேற்றினார்.
இந்த அழகிய கோவிலைக் கட்டி முடிக்க ரெகெல்லீனி பதினொரு ஆண்டுகள் எடுத்துக்கொண்டார். கோவிலின் முன் நுழைவுப் பகுதி கிரேக்க கலைப்படி அமைந்த உயர்ந்த தூண்களை கொண்டுள்ளது. கோவிலின் மையக் கூரையில் அமைந்த பெரிய குவிமாடத்தின் இருபக்கங்களிலும் இரு சிறு குவிமாடங்களும், இரு உயர்ந்த கோபுரங்களும் பிரமாண்டமான தோற்றத்தை அளிக்கும் வகையில் உள்ளன.
தூயகத்தின் அருகே பேகம் சும்ருவின் கல்லறை அமைந்துள்ளது. அதன்மேல் 18 அடி உயரக் கட்டட அமைப்பு உள்ளது. இத்தாலிய சிற்பியான அதாமோ தாதோலீனி என்பவர் செதுக்கிய எழில்மிகு சிற்பங்கள் அதில் உள்ளன. அச்சிற்பங்கள் இத்தாலியில் உருவாக்கப்பட்டு, கப்பலில் கொல்கத்தா வந்து இறங்கியவை. அங்கிருந்து அவற்றை மாட்டு வண்டிகளில் ஏற்றி சர்தானாவுக்குக் கொண்டுவந்தனர்.
அச்சிற்பங்களில் பேகம் சம்ரு ஓர் அரியணையில் அமர்ந்துள்ளார். அவரைச் சுற்றி ஐரோப்பியரும் இந்தியரும் உள்ளனர். தில்லி அரசர் இரண்டாம் ஷா ஆலம் பேகம் சும்ருவுக்கு சர்தானா பகுதியைப் பரிசாக அளிக்கும் காட்சி உள்ளது. மேலும் பேகம் தத்தெடுத்த மகனான டேவிட் டைஸ் சோம்ப்ரு என்பரும், பேகத்திற்கு திவானாகப் பணியாற்றிய ரே சிங் என்பவரும் சித்தரிக்கப்பட்டுள்ளனர். ரே சிங் என்பவர் ஜவகர்லால் நேருவின் தந்தையான மோதிலால் நேருவின் கொள்ளுப்பாட்டனார் என்று சொல்லப்படுகிறது.
சர்தானா கோவில் இணைப் பெருங்கோவில் நிலைக்கு உயர்த்தப்படுதல்
1961, திசம்பர் 13ஆம் நாள் திருத்தந்தை இருபத்திமூன்றாம் யோவான் சர்தானா கோவிலை "இணைப் பெருங்கோவில்" (Minor Basilica) என்னும் நிலைக்கு உயர்த்தினார். இன்று வட இந்தியாவில் உள்ள ஒரே இணைப் பெருங்கோவில் இதுவே. இடைக்காலத்தில் ஒருமுறை சர்தானா மறைமாவட்டமாக அறிவிக்கப்பட்டு அங்கு ஓர் ஆயரும் பணிபுரிந்தார். தற்போது சர்தானா கோவில் மீரட் மறைமாவட்டத்தின் பகுதியாக உள்ளது.
உலக பாரம்பரியக் களம்
வரலாற்றுச் சிறப்பும் கலையழகும் மிக்க இக்கோவிலை ஐ.நா உலக பாரம்பரியக் களமாக அறிவித்துள்ளது.
வெளி இணைப்புகள்
பகுப்பு:இந்தியாவில் உள்ள பசிலிக்காக்கள் பகுப்பு:இந்தியாவில் உள்ள உலக பாரம்பரியக் களங்கள்
நெடுஞ்செழியன்
நெடுஞ்செழியன் என்று பெயர் பெற்றவர்கள்
சங்ககாலப் பாண்டியர்
செழியன் என்னும் பெயர் கொண்ட பாண்டியர் சங்ககாலத்திலேயே பலர் இருந்தனர்.
அவர்களில் நெடுஞ்செழியன் என்னும் பெயர் கொண்டோரும் பலர் இருந்தனர். மற்றும் ‘செழியன்’ எனத் தனியே சங்க கால அகத்திணைப் பாடல்களில் குறிப்பிடப்பட்டுள்ள மன்னர்கள்.
மற்றவர்கள்
பகுப்பு:பாண்டியர் பெயர் முறைமை
கர்ரெட் மார்கன்
கர்ரெட் மார்கன் (மார்ச் 4, 1877 – ஜூலை 27, 1963, Garrett Augustus Morgan) என்பவர் ஒரு ஆப்பிரிக்க அமெரிக்க கண்டுபிடிப்பாளர். பள்ளிப் படிப்பையே முறையாகத் தொடராத இவர், தன் உழைப்பாலும், திறமையாலும் பல கருவிகளைக் கண்டறிந்து சாதனைகளைப் புரிந்தார். கிரீவ்லேண்டில் மோட்டார் வாகனம் வைத்திருந்த முதல் ஆப்ரிக்க அமெரிக்கர் இவர்தான். 100 கிரேட்டஸ்ட் ஆப்ரிகன் அமெரிக்கன்ஸ் என்ற நூலில் இவரது பெயர் இடம்பெற்றுள்ளது.
பிறப்பும், வாழ்க்கையும்
இவர் அமெரிக்காவின் கென்டக்கி மாநிலத்தில் 1877இல் பிறந்தார். இவரின் தந்தை ஆப்பிரிக்க வமிசாவளியைச் சேர்ந்தவர். கொத்தடிமையாக இருந்தவர். பெரும்பாலான ஆப்பிரிக்க அமெரிக்கர்களைப்போலவே மார்கனும் கல்வியை இடையில் கைவிட்டவரே. 14 வயதில் ஒகையோ மாநிலத்தின் சின்சினாட்டிக்குச் சென்றார். கூலிவேலை செய்தார். அந்த வருவாயில் ஒரு ஆசிரியரிடம் தனிப்பயிற்சியில் கல்விகற்றார். கிளீவ்லேண்ட் நகரில் 1895இல் துணி உற்பத்தியாளரிடம் தையல் இயந்திரங்களைப் பழுது பார்க்கும் பணியில் ஈடுபட்டார். இயந்திரங்களைப் பிரித்து, பொருத்தி மேம்படுத்தினார். இதனால் இயந்திரங்களின் வடிவமைப்பு, அவை இயங்கும் முறை போன்றவற்றை நன்கு கற்றுத்தேர்ந்தார்.
சொந்தத் தொழில்
தையல் இயந்திரத்தின் வாரைக் கட்டுவதற்கான வழியைக் கண்டுபிடித்தார். இதன்பிறகு இவர் பிரபலமானார். 1907இல் தையல் இயந்திரம் மற்றும் காலணி பழுதுபார்க்கும் கடையைத் தொடங்கினார். படிப்படியாக பல்வேறு தொழில்களில் ஈடுபட்டார். 1909இல் தன் மனைவியுடன் சேர்ந்து கட் ரேட் லேடிஸ் கிளாத்திங் ஸ்டோர் என்ற நிறுவனத்தைத் தொடங்கினார்.
சமூகப் பணிகள்
ஆப்பிரக்க அமெரிக்க மக்களின் சமூக மேம்பாட்டுக்காக பெரு முயற்சி எடுத்து 1908இல் கிளீவ்லேண்ட் இசோசியேசன் பார் கலர்டு மென் என்ற அமைப்பைத் தொடங்கச் செய்தார். கருப்பின மக்களுக்கு பத்திரிக்கை,மன்றம்,பள்ளி, கல்லூரிகள் துவங்க பெரு முயற்சிகள் மேற்கொண்டார்.
வெளியிணைப்புகள்
பகுப்பு:ஆபிரிக்க அமெரிக்கர் பகுப்பு:1877 பிறப்புகள் பகுப்பு:1963 இறப்புகள் பகுப்பு:அமெரிக்கக் கண்டுபிடிப்பாளர்கள்
பேண்தகுநிலை
தொடர்ந்து பேணத் தகுந்த முறையில் பொருளாதார, சமூக, சூழல், அமைப்பு சார் நடவடிக்கைகள், நடைமுறைகள் அமைவதை பேண்தகுநிலை (sustainability) எனலாம். தமிழில் இதனை தாங்குதிறன் அல்லது நிலைத்திருநிலை என்றும் குறிப்பிடப்படுவதுண்டு. அண்மைக் காலத்தில் பேண்தகு நிலை என்பது, உயிரியல் தொகுதிகள் தொடர்பில் முக்கியமாகப் பயன்படுத்தப்பட்டு வருகிறது. சூழலியல் நோக்கில் பேண்தகுநிலை என்பதை, சூழலியல் வழிமுறைகள், செயற்பாடுகள், உயிரியல் பல்வகைமை, உற்பத்தித் திறன் ஆகியவற்றை எதிர்காலத்துக்கும் பேணும் வகையில் சூழல்மண்டலத்துக்கு இருக்கக்கூடிய வல்லமை என வரையறுக்க முடியும்.
இன்று, பேண்தகுநிலை என்பது புவியில் உள்ள உயிர் வாழ்வின் ஏறத்தாழ எல்லா அம்சங்களுக்கும் பயன்படுத்தப் படுகின்ற ஒரு சிக்கலான சொல்லாக உள்ளது. உயிரியல் சார் ஒழுங்கமைப்புக்களான ஈரநிலங்கள், காடுகள் தொடர்பிலும், மனித ஒழுங்கமைப்புக்களான பேண்தகுநிலை நகரங்கள் போன்றவை தொடர்பிலும், மனித நடவடிக்கைகள் துறைகள் சார்ந்த பேண்தகுநிலை வேளாண்மை, பேண்தகுநிலைக் கட்டிடக்கலை, மீள்விக்கத்தக்க ஆற்றல் போன்றவை தொடர்பிலும் இச்சொல் முக்கியத்துவம் பெறுகிறது. மனித இனம் பேண்தகுநிலையுடன் வாழ்வதற்கு, புவியின் வளங்களின் பயன்பாடு, அவற்றை மீளுருவாக்கம் செய்யத்தக்க அளவு வேகத்திலேயே இருக்கவேண்டும். ஆனால், தற்கால அறிவியல் சான்றுகளின்படி மனிதர் அவ்வாறு வாழவில்லை என்பது தெரியவருகிறது. இதனால், புவியின் வளங்களின் பயன்பாட்டு வேகத்தை, அவற்றை மீளுருவாக்கம் செய்யத்தக்க அளவுக்குக் குறைப்பதற்கு முன்னெப்பொழுதும் இல்லாத வகையிலான கூட்டுமுயற்சிகள் தேவைப்படுகின்றன.
1980களில் இருந்து, மனிதர் சார் பேண்தகுநிலை என்னும் எண்ணக்கருவானது, பொருளியல், சமூகவியல், சூழலியல் அம்சங்களின் ஒருங்கிணைப்புடன் தொடர்புபடுத்தப்பட்டு வருகின்றது. 1989 ஆம் ஆண்டில் சூழலுக்கும் வளர்ச்சிக்குமான உலக ஆணையம் இன்று பரவலாக ஏற்றுக்கொள்ளப்படும், "பேண்தகுநிலை" என்பதற்கான வரைவிலக்கணத்தை உருவாக்கியது. இதன்படி, பேண்தகுநிலை என்பது, "எதிர்காலத் தலைமுறையினர் தமது தேவைகளை நிறைவேற்றிக் கொள்வதற்கான வல்லமையைப் பாதிக்காமல் இன்றைய தேவைகளை நிறைவேற்றிக் கொள்வது ஆகும்".”
குறிப்புக்கள்
பகுப்பு:பேண்தகுவியல் பகுப்பு:சூழலியம்
பரவாய் பேசும்பெருமாள் கோயில்
பரவாய் பேசும்பெருமாள் கோயில் தமிழ்நாட்டில் பெரம்பலூர் மாவட்டம், பரவாய் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பேசும் பெருமாள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கீழப்பட்டு அய்யனார் மற்றும் சௌந்தரராஜப்பெருமாள் கோயில்
கீழப்பட்டு அய்யனார் மற்றும் சௌந்தரராஜப்பெருமாள் கோயில் தமிழ்நாட்டில் விழுப்புரம் மாவட்டம், கீழப்பட்டு என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நரேஷ் ஷயினி
நரேஷ் சாய்னி இந்திய அரசியல்வாதி ஆவார். இந்தியாவின் உத்திரப் பிரதேச மாநிலத்தின் 17 வது சட்டமன்ற உறுப்பினராக உள்ளார். நரேஷ் சாய்னி உத்தரப்பிரதேச மாநிலத்தின் பீட் தொகுதியை பிரதிநிதித்துவப்படுத்துகிறார்.
ஆரம்பகால வாழ்க்கை மற்றும் கல்வி
நரேஷ் சாய்னி, உத்தரபிரதேச மாநிலத்தில் கங்கோ அருகே உள்ள ஒரு சிறிய கிராமமான முபாரக் புர்பரில் பிறந்தார். மீரட் பல்கலைக்கழகத்தில் அரசியல் விஞ்ஞானத்தில் எம்.ஏ. பட்டம் பெற்றார். சாய்னி ஒரு தொழிலதிபராக உள்ளார்.